Foto: FaH

SRPSKA napredna stranka kojoj je na čelu Aleksandar Vučić danas je postala pridružena članica Europske pučke stranke (EPP), europske obitelji demokršćanskih stranaka kojoj pripadaju HDZ i HSS, izvijestio je Joseph Daul, čelnik EPP-a.



EPP welcomes Serbian, Italian and Lebanese parties, raises awareness concerning #migration’s impact on women https://t.co/DJ2k0tjnpb — Joseph Daul (@JosephDaul) 15. studenoga 2016.



Politička skupština EPP-a održavala se jučer i danas u Bruxellesu. HDZ je predstavljao međunarodni tajnik i ministar vanjskih i europskih poslova Davor Ivo Stier koji je još jučer najavio da neće podržati ulazak SNS-a u EPP, ali da se neće ni protiviti.

"HDZ je suzdržan oko tog pitanja. Važno je reći da je to odluka koja je politički donesena još u svibnju, a sutra će samo doći do formaliziranje te političke odluke. Status svake stranke u EPP-u korespondira sa statusom zemlje iz koje dolaze, dakle status pridruženog člana korespondira sa statusom Srbije kao zemlje kandidatkinje", izjavio je Stier jučer.



Novinar Tomislav Krasnec na svojem Twitteru danas iz Bruxellesa objavio da se nitko nije protivio ulasku SNS-a u europske pučane, kao i da im je "izražena topla dobrodošlica."



Jadranka Kosor: Nema što Vučićev SNS tražiti u EPP-u

Ulazak stranke Aleksandra Vučića u EPP i HDZ-ovu šutnju komentirala je bivša predsjednice te stranke, Jadranka Kosor na svojem Twitteru.

Tekst se nastavlja ispod oglasa

"Nema što Vučićev SNS tražiti u EPP dok ne prizna genocid u Srebrenici i druge činjenice iz presuda međunarodnih sudova. Jer: vladavina prava", poručuje Kosor svojim bivšim stranačkim kolegama.

U svojoj sljedećoj objavi napominje da je ovo stranka "istog onog Vučića koji je '95. grmio u hrvatskoj Glini protiv Hrvatske" te u raspravi s twitterašima sarkastično komentira HDZ-ovo neprotivljenje riječima "Dobro je biti suzdržan?!"

Nema što Vučićev SNS tražiti u EPP dok ne prizna genocid u Srebrenici i druge činjenice iz presuda međunarodnih sudova.Jer; vladavina prava! — Jadranka Kosor (@_Jadranka_Kosor) 14. studenoga 2016.